14.9.2022
FI
Euroopan unionin virallinen lehti
L 237/11
LIITE
Tavaran kuvaus
Luokittelu (CN-koodi)
Perusteet
(1)
(2)
(3)
Tavara (ns. piknik-huopa), jonka mitat ovat noin 200 cm x 150 cm ja joka koostuu kahdesta neulotusta tekstiilikangaskerroksesta (synteettikuitua), joista toinen on kerrostettu yhdeltä puolelta muovilevyllä.
Kahden tekstiilikangaskerroksen neljä reunaa on päärmätty yhteen pienellä kudotulla tekstiilinauhalla.
Kerrostuskerros suojaa maaperän kosteutta ja likaa vastaan, mutta se ei ole vedenpitävä.
6306 90 00
Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen d ja f alakohdan, 59 ryhmän 2 huomautuksen a alakohdan sekä CN-koodien 6306 ja 6306 90 00 nimiketekstien mukaisesti
Kun tavara on rullattu, se voidaan sulkea siihen kiinnitetyllä neulotusta tekstiilikankaasta valmistetulla läpällä, jossa on tarranauha, ja sitä voidaan kantaa läppään kiinnitetystä kahvasta (tekstiilinauhasta).
(Katso kuva) (*)
Kun otetaan huomioon tuotteen materiaalit (synteettikuidusta valmistettu nimikkeen 6006 neulos ja muovilla kerrostettu nimikkeen 5903 neulottu tekstiilikangas), tavara on XI jakson tekstiilitavara.
Luokittelu nimikkeen 6301 vuodehuovaksi ei tule kyseeseen, koska tavaralla ei ole vuodehuovan tyypillisiä objektiivisia ominaisuuksia, sillä se ei esimerkiksi sovellu kehon peittämiseen tai sen ympäri käärimiseen kehon lämmittämiseksi.
Tavara ainoastaan suojaa sillä istuvaa henkilöä maaperän kosteutta ja likaa vastaan.
Luokittelu nimikkeen 6304 muuksi sisustustavaraksi ei tule kyseeseen, koska tavaraa ei ole suunniteltu sisäkäyttöön vaan ulkokäyttöön maaperällä.
Ks. harmonoidun järjestelmän selitykset, nimike 6304, ensimmäinen kappale.
Näiden objektiivisten ominaisuuksiensa perusteella (kevyt, kerrostettu suojaamista varten, nopeasti käärittävissä auki ja pakattavissa sekä helppo kuljettaa) tavara on ulkokäyttöön suunniteltu tavara, joka on tarkoitettu käytettäväksi väliaikaisesti esimerkiksi leirintäalueilla tai rannalla (ks. myös nimikettä 6306 90 00 koskevat yhdistetyn nimikkeistön selittävät huomautukset).
Sen vuoksi tavara on luokiteltava CN-koodiin 6306 90 00 muuksi leirintävarusteeksi.
(*) Kuva on ainoastaan ohjeellinen.